АҞӘА, абҵара 12 - Sputnik, Сариа Кәарцхьиаԥҳа. Аԥсны Аҩнуҵҟатәи аусқәа рминистрра аицԥаразоужьразы Урыстәылеи Аԥсни реиқәшаҳаҭра Апарламент аратификациа азнауит ҳәа Sputnik акорреспондент иаалыцҳауеит аҭыԥ аҟынтәи.
Азакәан апроект адепутатцәа идирдырит ахада Иусбарҭа анапхгаҩы ихаҭыԥуаҩ Џьансыхә Нанба. Иара адепутатцәа ирзеиҭеиҳәеит Урыстәылеи Аԥсни рыбжьара Аԥсны Аҩнуҵҟатәи аусқәа рминистрра аицԥаразоужьразы аиқәшаҳаҭра ареспублика азакәанқәа ирықәшәо аетапқәа зегьы ирхысхьеит ҳәа.
2021 - 2022 шықәсқәа рзы иазԥхьагәаҭоуп Аҩнуҵҟатәи аусқәа рминистрра аусура аиӷьтәреи аусзуҩцәа аԥара рзацҵареи рзы 620 миллион мааҭ азоужьра.
Адепутатцәа ари ус бзиоуп ҳәа азгәарҭеит.
"Даара иус бзиоуп. Ҳҩыза тәыла иҭабуп ҳәа азынаҳацҳауеит", - лҳәеит адепутат Натали Смырԥҳа.
Жәлар Реизара адепутатцәа актәии аҩбатәии ахыркәшаратә ԥхьарала азакәан апроект рыдыркылеит.
Иара убас шәаԥхьар ҟалоит: